પ્રાપ્ત માહિતી મુજબ અમદાવાદના ચાંદખેડા વિસ્તારમાં રહેતા અજય પાંડે પોતાના પંજાબ અને યુપીના ગોરખપુર રહેતા સ્વજનોને રજામાં ગુજરાતમાં ફરવા માટે તેડાવ્યા હતા. આ યાત્રીકોનો સમૂહ દ્વારકા દર્શન કરી ગુરૂવારે સાંજે દશેરાના પર્વે સોમનાથના દર્શનાર્થે આવ્યા હતા. ગુરૂવારે સાંજે પાંચે વાગ્યે આવ્યા બાદ આ પરિવારે સોમનાથના દર્શન કર્યા હતા અને દર્શન કર્યા બાદ આ યાત્રીકોનો સમુહ સોમનાથ નજીક સમુદ્ર કિનારે પહોંચી ને સમુદ્રમાં સ્નાન કરવા ગયા હતા. દરમ્યાન અચાનક જ કાળ બનીને આવેલા મોજામાં સમુદ્ર સ્નાન કરતા ત્રણ વ્યક્તિઓમાંથી એક યુવતી અને એક યુવકને તાણી જતા ભારે દોડધામ મચી ગઇ હતી. જોકે દરિયાના આ મોઝામાં તણાવાથી ગોરખપુર યુપીના શ્વેતા અરૂણકુમાર પાંડે (ઉ.વ.૨૦)નું મોત થવા પામ્યું હતું. જેના મૃતદેહને પીએમ માટે પ્રભાસ પાટણના સામુહિક આરોગ્ય કેન્દ્રમાં ખસેડવામાં આવ્યો હતો જયારે તેની સાથે રહેલા કાર્તિક પાડે (ઉ.વ.૧૮) તે સોમનાથના સમુદ્રના ઉંડા પાણીમાં ગરકાવ થવાથી તેની શોધખોળ આ લખાય છે ત્યારે પણ ચાલુ છે.